Mange af verdenslitteraturens forfattere hører til Simenons læserskare. [[William Faulkner]] bekendte: "Jeg læser gerne kriminalromaner af Simenon. De minder mig om Tjekov". [[Walter Benjamin]] var på samme spor: "Jeg læser alle nye romaner af Simenon".<ref name=Kampa>Citater efter Kampa, p. 301</ref> [[Ernest Hemingway]] roste de "vidunderlige bøger af Simenon".<ref>Citeret efter Andersch, p. 114</ref> [[Kurt Tucholsky]] beskrev det således: "Denne mand har den store og så sjældne gave at kunne skrive store episke fortællinger ''uden noget at fortælle''. Hans historier har for det meste ikke noget indhold [..] Og du kan ikke lægge bogen fra dig – den trækker i dig, du vil vide, hvordan det går videre, men det går overhovedet ikke videre. [..] Det er helt tomt, men hvilke farver er ikke brugt til at male denne gryde!"<ref>Citeret efter Kesting, p. 53</ref> [[Thornton Wilder]] bedømte ham således: "Fortælletalent er den mest sjældne af alle talenter i det 20. århundrede. [..] Simenon har denne begavelse helt ud i fingerspidserne. Vi kan alle lære af ham". Efter [[Gabriel García Márquez]]' mening var han simpelt hen "den vigtigste forfatter i vort århundrede".<ref name=Kampa />
Litteratur Journalistik Kriminalitet